Kategóriavita:Fizikai alapfogalmak

message: Optikai alapfogalmak kellene ide de itt semmi sincs

message: A fenti kategóriába nem tudom igazán mik tartoznak, pedig fizika tanári szakon végeztem. Szóval nem tetszik a kategória. Tudtok valahol valami hivatalosabb megfogalmazást, mi számít alapfogalomnak? SI alapegységekről tudok, és a hozzá kapcsolódó mennyiségeket lehet(ne) alapmennyiségeknek nevezni, de ez is mértékegységrendszerfüggő lehet. -- Árpi (Harp) ✎ 2005. november 14., 12:01 (CET)
Sztem rendben van! Nem kell ezt túlcifrázni, szükség van rá, és olyanok mehetnek bele, mint energia, mozgás, lejtő, ék, gyorsulás, stb… NCurse üzenet 2005. november 14., 12:10 (CET)
Szerintem a
*fizikai mennyiségek alá mehetne a gyorsulás, energia
*egyszerű gépek vagy mechanika alá mehet az ék, lejtő
na jó, a mozgást talán elfogadnám, de az belefér a mechanikába szerintem; amúgy nem tudnám mit írjak ilyen szócikkbe.
Az irreverzibilis folyamat, a(z optikai) lencse, az energia-impulzus tenzor alapfogalom-e. Ki dönti el? Az első például szerintem alapvető fogalom, a második kb. olyan fontos az optikában mint a lejtő a mechanikában, a harmadik alapvető a spec. relativitáselméletben. Szóval nem fogadom el a választ.
Amúgy a lejtő nem fogalom, hanem tárgy.
További dolgok, amit alapfogalomnak tartok, NCurse fenti listája alapján: téridő, euklideszi tér, minkowski-tér, spin, állapotvektor, megmaradó mennyiség, szimmetria. Szerintem ezek is alapfogalmak, ha a fentiek azok, és ha erről vitát nyittok, nem igazán tudnátok érveket hozni ellene, csak véleményeket (érzéseket, ellenérzéseket). Szóval szerintem nem lehet jól körülírni ezt a kategóriát.
Megnéztem: szerencsére a németek és az angolok sem csináltak ilyen kategóriát, legalábbis a fénysebesség és tömeg nincsen benne. Vagy ez lenne az :en:Category:Introductory physics? Az sem tetszik nekem: kinek bevezető, egy középiskolásnak vagy egy egyetemistának.
-- Árpi (Harp) ✎ 2005. november 14., 13:44 (CET)
Annak bevezető, aki először tanul róla komolyabban, bármikor is teszi. Mivel a fizika (Mo.-on) általános iskola felső tagozatban és középiskolában kötelező tárgy, egyetemistáknak bajosan lehet bevezető. (Más kérdés, hogy mennyit tanult/értett meg az anyagból.) Szerintem ez nem rossz cím. (Más: szerintem a „lejtő” is fogalom, nem csak tárgy, máskülönben nem tudnánk általánosítva beszélni róla.)
Ami a magyart illeti, szerintem azok kerüljenek ide, amiket a fizikai tanulmányok első két-három évében tanítanak. Ne feledjük, hogy nem minden tudományterületet ölelnek fel egyenletesen: némelyekről (pl. mechanikáról) részletesebben és korábban szó esik, másokról kevésbé. (Maguk a tudományterületek közt is van alapvetőbb és magasabb szintű.) Ez is fontos tényező ahhoz, hogy valami alapfogalom-e, nemcsak az adott tudományterületen belüli jelentősége. Leegyszerűsítve abból is kiindulhatunk, hogy általános iskola felső tagozatban és a gimnázium első két évében szó esik-e valamiről. A fentiek alapján pl. az „energia-impulzus tenzor” szerintem nem alapfogalom, mert a megfelelő tudományterületbe középiskolás szinten kevésbé szoktak belemenni (én legalábbis most látom ezt a fogalmat először…).
Mindezzel együtt nem vagyok biztos benne, hogy szükség van erre a kategóriára, csak akkor, ha a Fizikai fogalmak már kezd túlságosan felduzzadni. -- Adam78 ✉ 2005. november 14., 19:24 (CET)
Ebben a formában elfogadom a választ. Ilyen kategóriára tényleg szükség van, csak félreértettem a célját. Szerintem az angol változat címe jobb, mert más is félreértheti, és nem azt találja, amit keres. -- Árpi (Harp) [[User_vita:Harp|✎]] 2005. november 15., 14:00 (CET)
Az angol szócikkbe - ami magyarul nagyjából "A fizika alapjai" - bele merném rakni az elektront, protont, neutront, de szerintem az végképp nem fogalom. Így viszont mégsem érzem annira hasznos kategóriának. -- Árpi (Harp) [[User_vita:Harp|✎]] 2005. november 15., 14:45 (CET)
thread_title: Jó ez a kategória?

message: A "fizikai alapfogalmak" szerintem gyűjtő-kategória. Besorolhatóak alá a 
fizikai mennyiségek és mértékegységek (ISO 80000)
fizikai jelenségek (lejtő, ék, fénytörés, stb.)
a fizika szakterületeinek felosztása (mechanika, fénytan, hőtan, stb.)
ZJ vita 2010. február 10., 22:20 (CET)
thread_title:  Hozzászólás az alapfogalmakhoz 

message: Csak egy ötlet: próbáljuk meg az axiomatikus rendszereket besorolni a fizikai alapfogalmak közé. Azokat a megállapításokat, amelyek másból nem vezethetőek le, de kiindulópontjai a ráépülő megállapításoknak. MZ/X vita 2012. április 20., 10:38 (CEST)
Konkrétan mire gondolsz, mondj egy példát légyszi. Paulus Pontius Crassus vita 2012. április 21., 00:13 (CEST)
Csak azt akartam illusztrálni, hogy teljesen felesleges ilyen kategóriát létrehozni. A fizika alapjai fogalomkör értelmezéséhez több alapállásból is ki lehet indulni: mértékegységek, szakterületek, jelenségek... De ez mind egyformán fizika! Ezek összefoglalásához elegendő hierarchikus rendbe rendezni magát a fizika kategóriát. Csak ellenőrizni kell a fastruktúrát, ami a fizika kategóriából lebontható. Ilyen módon még a határterületi tudományok is lefedhetőek. MZ/X vita 2012. április 21., 15:53 (CEST)
thread_title:  Axióma